
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO
DĖL ŠIAULIŲ MIESTO SAVIVALDYBĖS TARYBOS 2023 M. KOVO 30 D. SPRENDIMO NR. T-99 „DĖL ŠIAULIŲ MIESTO SAVIVALDYBĖS SMULKIOJO IR VIDUTINIO VERSLO RĖMIMO NUOSTATŲ PATVIRTINIMO“ PAKEITIMO
AIŠKINAMASIS RAŠTAS

2025 m. gegužės 2 d.
Šiauliai



Sprendimo projekto tikslas – pakeisti Šiaulių miesto savivaldybės smulkiojo ir vidutinio verslo rėmimo nuostatų (toliau – Nuostatai) 4, 7, 12, 20, 32 punktus ir 9.9, 10.4, 30.2 papunkčius ir papildyti 9.10 papunkčiu. Nuostatai keičiami atsižvelgiant į Šiaulių miesto savivaldybės smulkiojo ir vidutinio verslo rėmimo darbo grupės (toliau – Darbo grupė) priimtus protokolinius sprendimus (2025 m. vasario 14 d., Nr. VM-26; 2025 m. balandžio 3 d., Nr. VM-82; 2025 m. gegužės 2 d., Nr. VM-134) ir Ekonominės veiklos rūšių klasifikatorių (EVRK 2.1 red.) (toliau – Ekonominės veiklos rūšių klasifikatorius), patvirtintą 2024 m. gruodžio 3 d. Valstybės duomenų agentūros generalinio direktoriaus įsakymu Nr. DĮ-266 „Dėl ekonominės veiklos rūšių klasifikatoriaus (EVRK 2.1 RED.) patvirtinimo“. 

Šiaulių miesto savivaldybės smulkiojo ir vidutinio verslo rėmimą reglamentuoja nuostatai patvirtinti Šiaulių miesto savivaldybės tarybos 2023 m. kovo 30 d. sprendimu Nr. T-99 „Dėl Šiaulių miesto savivaldybės smulkiojo ir vidutinio verslo rėmimo nuostatų patvirtinimo“.   

Įgyvendinant Šiaulių miesto 2025–2033 metų strateginį plėtros planą, patvirtintą Šiaulių miesto savivaldybės tarybos 2024 m. birželio 6 d. sprendimu Nr. T-202 „Dėl Šiaulių miesto 2025–2033 metų strateginio plėtros plano patvirtinimo“ pakeistas Nuostatų 4 punktas, pakeičiant „Miesto ekonominės plėtros programos“ pavadinimą ir numerį. 
Atsižvelgiant į 2025 m.  balandžio 3 d. Darbo grupės protokolinį sprendimą Nr. VM-82 keičiamas Nuostatų 9.9 papunktis, kuriame patikslintos tinkamos finansuoti išlaidos, įtraukiant interneto svetainės kūrimo išlaidas. 
Atsižvelgiant į 2025 m. vasario 14 d. Darbo grupės protokolinį sprendimą Nr. VM-26 Nuostatai papildomi nauju, 9.10 papunkčiu: „9.10. Komercinės paskirties patalpų nuomos dalinis išlaidų padengimas“. Pakeistas Nuostatų: 12 punktas, 20 punktas ir 30.2 papunktis, kuriuose nurodomas teisinis reglamentavimas, kai parama teikiama pagal 9.10 papunktį. 
Koreguojamas 10.4 papunktis, siekiant aiškesnio reglamentavimo.
Atsižvelgiant į Ekonominės veiklos rūšių klasifikatorių (EVRK 2.1 red.) pakeistas Nuostatų 32 punktas, kuriame nurodomi Ekonominės veiklos rūšių klasifikatoriaus kodai.
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą, teigiamos pasekmės: įgyvendintas 2024 m. gruodžio 3 d. Valstybės duomenų agentūros generalinis direktoriaus įsakymas Nr. DĮ-266 „Dėl ekonominės veiklos rūšių klasifikatoriaus (EVRK 2.1 RED.) patvirtinimo“, smulkiojo ir vidutinio verslo subjektams pasiūloma nauja finansavimo priemonė.  
Neigiamų pasekmių nenumatoma.

Šie potvarkiai bus keičiami: Šiaulių miesto savivaldybės mero 2024 m. kovo 29 d. potvarkis Nr. M-458 „Dėl verslo projektų konkurso organizavimo ir verslo projektų konkurso „Parama inovatyviam verslui“ organizavimo tvarkos aprašų ir paraiškų formų patvirtinimo“ ir Šiaulių miesto savivaldybės mero 2023 m. birželio 20 d. potvarkis Nr. M-468 „Dėl sutarčių formų patvirtinimo“ su visais pakeitimais ir papildymais.

Papildomų teisės aktų sprendimo įgyvendinimui priimti nereikia. 
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti papildomos lėšos nereikalingos. 
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Pridedama Antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Ekonomikos skyrius. Tiesioginis rengėjas – vyr. specialistė Jūratė Marcišauskienė, tel. (+370 41) 596277. 

